Daniel
Naber

     daniel.naber@t-online.de

David
Rugge

     davidrugge@mediaone.net

Marek
Laane

    bald@online.ee

Tõlge eesti keelde
2002-10-03
1.5

# Menüükirjed

Järgnevalt kirjeldatakse kõiki menüüsid. Kui antud menüükirjega seotud tegevusele on olemas ka kiirklahv, on see kirje juures ära näidatud.

## Peaaken

### Menüü Fail

Fail Uus aken...

  Avab uue peaakna.

&Ctrl;S Fail Salvesta kui...

  Salvestab parajasti avatud kirja tekstifailina, sealhulgas ka selle päised ja kaasatud failid.

&Ctrl;P Fail Trüki...

  Avab dialoogi, mis võimaldab trükkida parajasti avatud kirja.

Fail Tihenda kõik kaustad

  Tihendab kõik kaustad, &ie; liigutab ja kustutab päriselt kõik kirjad kõvakettalt vastavalt sellele, kuidas sa oled neid &kmail;is liigutanud ja kustutanud.

Fail Kustuta aegunud kirjad kõigist kaustadest

  Kustutab aegunud kirjad kõigist kaustadest vastavalt igale kaustale omaduste dialoogis määratud reeglitele (vaikimisi aegunud kirju ei kustutata).

&Ctrl;L Fail Kontrolli posti

  Kontrollib uute kirjade olemasolu kõigil kontodel, välja arvatud neil, millel on spetsiaalselt sisse lülitatud võimalus Jäetakse käsu "Kontrolli posti" täitmisel välja.

Fail Kontrolli posti kontos

  Alammenüü abil saad kontrollida uute kirjade olemasolu konkreetsel kontol.

Fail Saada järjekorras ootavad kirjad

  Saadab ära väljuvate kirjade kataloogis olevad kirjad.

&Ctrl;Q Fail Välju

  Sulgeb aktiivse peaakna või väljub &kmail;ist, kui avatud oligi vaid see peaaken.

### Menüü Redigeerimine

&Ctrl;Z Redigeerimine Võta tagasi

  Tühistab viimase liigutamise või kustutamise. Arvesta, et prügikasti sisu kustutamist ei saa tagasi võtta.

&Ctrl;C Redigeerimine Kopeeri

  Kopeerib valitud teksti lõikepuhvrisse.

T Redigeerimine Redigeeri kirja

  Laseb redigeerida valitud kirja, kui see on redigeeritav. Redigeerida saab ainult kirju, mis asuvad kaustas Väljuvad või Mustandid.

D Redigeerimine Liiguta prügikasti

  Liigutab valitud kirjad prügikasti kausta. Kui valitud kirjad on juba prügikastis, siis kustutab need lõplikult.

&Shift;Delete Redigeerimine Kustuta

  Kustutab valitud kirjad. Kui kirjad on selle käsuga kustutatud, pole neid enam võimalik taastada.

&Ctrl;F Redigeerimine Leia kirjast...

  Võimaldab stringi järgi otsida teksti parajasti avatud kirjast.

K Redigeerimine Vali kõik kirjad

  Valib kõik kirjad parajasti avatud kaustas.

&Ctrl;A Redigeerimine Vali kirja tekst

  Valib parajasti avatud kirja teksti.

### Menüü Vaade

Vaade Päised

  Muudab näidatavate päiste hulka ning nende vormingut lugemispaneelil.

Vaade Kaasatud failid

  Muudab viisi, kuidas kaasatud failid on näha lugemispaneelil (sõltumatult MIME puust). Võimaluse ikoonidena korral on kõik kaasatud failid näha ikoonidena kirja lõpus. Nutikad näitab kaasatud faile ikoonidena, kui nad ei ole just määratud näitamiseks kirja sees (inline). Võimaluse kirja sees saab sisse lülitada ka saadetavatele kirjadele, kui valida kaasatud failide omaduste dialoogis võimalus Paku automaatne esitusviis. Kirja sees tähendabki seda, et kaasatud failide sisu näidatakse kirja lõpus. Kaasatud faile, mille näitamine ei ole võimalik, &eg; tihendatud failid, näidatakse ikoonidena. Peidetud tähendab seda, et kaasatud faile ei näidata.

Vaade Veerg 'lugemata'

  Näitab kaustade nimekirja kõrval tulpa, kus on kirjas iga kausta lugemata kirjade arv.

Vaade Veerg 'kokku'

  Näitab kaustade nimekirja kõrval tulpa, kus on kirjas iga kausta kirjade arv kokku.

. Vaade Ava lõim

  Kui sisse on lülitatud Kaustad Näita lõimedena , saab selle võimaluse abil näidata parajasti avatud kirja lõime, &ie; kõiki kirju, mis kujutavad endast vastust parajasti avatud kirjale.

, Vaade Sulge lõim

  Kui sisse on lülitatud Kaustad Näita lõimedena , saab selle võimaluse abil varjata parajasti avatud kirja lõime, &ie; kõik kirjad, mis kujutavad endast vastust parajasti avatud kirjale.

&Ctrl;. Vaade *Ava kõik lõimed

  Avab kõik parajasti avatud kausta lõimed.

&Ctrl;, Vaade Sulge kõik lõimed

  Sulgeb kõik lõimed parajasti avatud kaustas.

V Vaade Vaata lähteteksti

  Näitab kirja ning selle kõiki päiseid puhta tekstina uues aknas. See võib olla kasulik kirja päritolu selgitamiseks. Peaksid arvesse võtma, on üsna lihtne võltsida kirja päise rida `Kellelt:` (From), kuid sellele vaatamata on võimalik teada saada, millist meiliserverit kasutati kirja saatmiseks, kui uurida päises ridu `Saabunud:` (Received).

Vaade Kasuta fikseeritud fonti

  Kasutab parajasti avatud kausta kirjade näitamisel fikseeritud (ühelaiust) kirjatüüpi. Kasutatava fondi saab määra &kmail;i seadistustedialoogi kaardil Välimus.

Vaade Säti kodeering

  Võimaldab valida lugemispaneelil kasutatava kodeeringu. Vaikimisi on see Automaatne, mis üldjuhul peaks ka sobima.

### Menüü Liikumine

N Liikumine Järgmine kiri

  Valib kirjade nimekirja paneelil järgmise kirja. Sama tulemuse saab kiirklahviga Nool paremale.

+ Liikumine Järgmine lugemata kiri

  Valib kirjade nimekirjas järgmise lugemata kirja.

P Liikumine Eelmine kiri

  Valib kirjade nimekirjas eelmise kirja.

- Liikumine Eelmine lugemata kiri

  Valib kirjade nimekirjas eelmise lugemata kirja.

&Ctrl;+ Liikumine Järgmine lugemata kaust

  Hüppab järgmisse lugemata kirjadega kausta.

&Ctrl;- Liikumine Eelmine lugemata kaust

  Hüppab eelmisse lugemata kirjadega kausta.

Tühikuklahv Liikumine Järgmine lugemata tekst

  Kerib alla, kui sa ei ole veel kirja lõpus; viimasel juhul hüppab järgmisele lugemata kirjale.

### Menüü Kaustad

Kaustad Uus kaust...

  Avab kausta omaduste dialoogi, mille abil saab luua uue kausta.

Kaustad Märgi kõik kirjad loetuks

  Seab parajasti avatud kausta kõigi uute ja lugemata kirjade staatuseks 'loetud'.

Kaustad Tihenda

  Tihendab kaustafaili, mis võimaldab vähendada ruumi, mida see kettal võtab. Kasuta seda käsku, kui postkastid tunduvad olevat palju suuremad, kui nad peaksid olema.

Kaustad Kustuta aegunud

  Kustutab parajasti avatud kaustast vanad kirjad vastavalt kausta omaduste dialoogis määratud reeglile (vaikimisi vanu kirju ei kustutata).

Kaustad Liiguta kõik kirjad prügikasti

  Liigutab kõik parajasti avatud kaustas olevad kirjad prügikasti. Kui avatud on prügikasti kaust, kustutatakse kirjad jäädavalt.

Kaustad Kustuta kaust

  Kustutab parajasti avatud kausta koos selle sisuga, kaasa arvatud alamkaustad.

  Arvesta, et kausta sisu pole võimalik taastada, kui see on kustutatud.

Kaustad Eelista HTMLi tavalisele tekstile

  Näitab HTML-kirju HTML-iks teisendatult. Turvakaalutlustel on soovitav seda võimalust kasutada ainult usaldusväärsete kirjade puhul.

Kaustad Näita lõimedena

  Näitab kirju kirjade nimekirja paneelil puulaadselt, kus vastused mingile kirjale on koondatud emakirja alla.

Kaustad Omadused...

  Avab omaduste dialoogi, mis võimaldab muuta valitud kausta seadistusi.

### Menüü Kirjad

&Ctrl;N Kirjad Uus kiri...

  Avab redaktori akna, kus saab kirjutada uue kirja.

Kirjad Uus kiri meililisti...

  Avab redaktori akna, kus saab kirjutada uue akna. Kui parajasti avatud kaust sisaldas meililisti ja määratud on Meililisti aadress, lisatakse see aadress automaatselt saadetava kirja reale Kellele:.

R Kirjad Vasta...

  Avab redaktori akna, kusjuures väljale Kellele: on juba kantud valitud kirja välja Vastus: sisu. Vaikimisi saadab see automaatselt kirja valitud kirja saatjale.

A Kirjad Vasta kõigile...

  Avab redaktori akna, kusjuures väljale Kellele: on juba kantud valitud kirja väljade Vastus: ja Kellele: sisu ning väljale CC: valitud kirja välja CC: sisu.

L Kirjad Vasta meililisti...

  Avab redaktori akna, kusjuures väljale Kellele: on juba kantud meililisti aadress. See toimib mõistagi ainult siis, kui oled parajasti aktiivse kausta seostanud meililistiga. Vastasel juhul on väli Kellele: tühi.

&Shift;R Kirjad Vasta ilma tsiteerimiseta...

  Avab redaktori akna, kuid ei tsiteeri originaalkirja sisu.

Kirjad Edasta...

  Edastab kirja uuele adressaadile. Võimalusega Kirja sees kopeeritakse valitud kirja tekst ja mõned olulisemad päise elemendid uue kirja sisuks, kusjuures märgitakse ära edastatav osa. Kaasatud failid kaasatakse ka uuele kirjale. Võimalusega Edasta kaasatuna muudetakse kiri ja selle kaasatud failid uue kirja kaasatud failideks. Edastatud kirja kaasatakse ka originaalkirja päised. Võimalus Suuna ümber toimib sarnaselt edastamisega, ainult et kiri jääb samaks (isegi väli Kellelt:). Kirja ümber suunanud kasutaja lisatakse erilistele päiseväljadele (`Redirect-From`, `Redirect-Date`, `Redirect-To` &etc;).

Kirjad Põrgata tagasi...

  Saadab kirja saatjale tagasi märkega, et seda ei olnud võimalik edastada. See on enam-vähem sama kiri, mida saab siis, kui kasutajat, kellele kiri saadeti, ei olegi olemas. Mõned inimesed kasutavad seda võimalust reageerimaks rämpspostile.

Kirjad Saada uuesti...

  Avab redaktori akna sama kirjaga, võimaldades seda uuesti saata.

Kirjad Kopeeri kausta

  Kopeerib kõik valitud kirjad teatud, alammenüüst valitavasse kausta.

Kirjad Liiguta kausta

  Liigutab kõik valitud kirjad teatud, alammenüüst valitavasse kausta.

Kirjad Märgi kiri

  Võimaldab muuta valitud kirja oleku üheks järgnevatest (praegu ei ole võimalik ühele kirjale määrata rohkem kui üks olek):

  Olek | Sümbol | Tähendus
  --- | --- | ---
  Uus | Punane täpp | Kiri on äsja saabunud ja see on lugemata.
  Lugemata | Roheline täpp | Kiri on serverilt juba vähemalt üks kord tõmmatud, kuid seda ei ole veel loetud.
  Loetud | Kriipsjoon | Kiri on loetud.
  Vastatud | Sinine tagasipöörav nool | Sellele kirjale on saadetud vastus.
  Edastatud | Sinine nool | Kiri on kellelegi teisele edastatud.
  Järjekorras | Ümbrik | Kiri on pandud väljuvate kirjade kaustas järjekorda, et see hiljem teele saata.
  Saadetud | Kaldu ümbrik | Kiri on saadetud.
  Tähtis | Lipp | Seda olekut &kmail; automaatselt ei sea. Võid seda vabalt kasutada tähistamaks kirju, mis millegi poolest on sulle tähtsad.

Kirjad Märgi lõim

  Võimaldab muuta kõigi lõime kuuluvate kirjade staatust. Võimalikud variandid on samad, mis võimaluse Kirjad Märgi kiri puhul.

&Ctrl;J Kirjad Rakenda filtrid

  Rakendab valitud kirjadele filtrid.

### Menüü Tööriistad

S Tööriistad Leia kirjadest...

  Avab otsimisakna, mis võimaldab otsida teatud kindlaid kirju, &eg; kirju konkreetse subjektiga. Sisesta mingid väärtused, mille järgi soovid otsida, ning vajuta nupule Otsi. Tulemuste seas mõnele klõpsates avaneb kiri lugemispaneelis.

Tööriistad Aadressiraamat

  Avab &kaddressbook;i.

Tööriistad Impordi...

  Avab rakenduse kmailcvt (see kuulub paketti kdenetwork). See võimaldab importida &kmail;i kirju mitmetest muudest e-posti klientidest.

Tööriistad Tekita filter

  Avab filtridialoogi, kus on juba lisatud uus filter. See tugineb parajasti avatud kirja väljadele vastavalt sellele, millist alammenüü kirjet sa kasutasid.

### Menüü Seadistused

Seadistused Tööriistariba näitamine

  Kui see on lubatud, on tööriistariba nähtav (tööriistariba on riba akna ülaservas, kus on ikoonid uue kirja koostamiseks &etc;).

Seadistused Olekuriba näitamine

  Kui see on lubatud, on olekuriba nähtav (olekuriba on väike riba akna allservas, mis näitab mitmesugust lühiinfot ja viitade aadresse).

Seadistused Kiirklahvide seadistamine...

  Avab akna, mis võimaldab määrata paljude menüükäskude jaoks kiirklahve.

Seadistused Tööriistaribade seadistamine...

  Avab akna, mis võimaldab määrata, millised ikoonid on tööriistaribal nähtavad ja millised mitte.

Seadistused Märguannete seadistamine...

  Avab akna, mis võimaldab määrata kirja saabumisel antavat märguannet (näiteks helisignaal).

Seadistused &kmail;i seadistamine...

  Avab seadistustedialoogi.

Seadistused Filtrite seadistamine...

  Avab filtrite dialoogi.

Seadistused POP filtrite seadistamine...

  Avab POP filtrite seadistamise dialoogi.

### Menüü Abi

Siin asuvad standardsed &kde; abimenüü kirjed:

&help.menu.documentation;

Lisaks neile palub &kmail; veel järgmisi kirjeid:

Abi &kmail;i sissejuhatus

  Näitab tervitusekraani, mis loetleb tähtsaimad erinevused praeguse ja eelmise &kmail;i versiooni vahel.

Abi Päeva nõuanne

  Näitab dialoogi mitmete &kmail;i kasutamiseks tulusate nõuannetega.

## Redaktori aken

### Menüü Kirjad

&Ctrl;N Kirjad Uus redaktor...

  Avab uue redaktori akna.

Kirjad Uus peaaken...

  Avab uue peaakna.

&Ctrl;Return Kirjad Saada

  Sadab kirja kohe teele. Kui kirjade saatmiseks kasutatav SMTP server ei ole kättesaadav, pannakse kiri väljuvate kirjade kausta ning sulle näidatakse veateadet. Hiljem saad saata väljuvate kirjade kaustas olevad kirjad menüükäsuga Fail Saada järjekorras ootavad kirjad.

Kirjad Lisa järjekorda

  Asetab kirja järjekorda väljuvate kirjade kausta, kust selles saab hiljem ära saata menüükäsuga Fail Saada järjekorras ootavad kirjad.

Kirjad Salvesta mustandite kausta

  Salvestab kirja mustandite kausta, kus seda on võimalik hiljem edasi redigeerida ja ära saata.

Kirjad Lisa fail...

  Lisab sõnumi tekstile tekstifaili kursori asukohta.

&Ctrl;P Kirjad Trüki...

  Trükib parajasti avatud teksti.

&Ctrl;W Kirjad Sulge

  Sulgeb parajasti avatud redaktori akna.

### Menüü Redigeerimine

&Ctrl;Z Redigeerimine Võta tagasi

  Tühistab parajasti avatud kirja redigeerimisel ette võetud tegevused.

&Ctrl;&Shift;Z Redigeerimine Tee uuesti

  Kordab parajasti avatud kirja redigeerimisel ette võetud tegevusi.

&Ctrl;X Redigeerimine Lõika

  Lõikab teksti sarnaselt enamikule redaktoritele: valitud tekst eemaldatakse ja asetatakse lõikepuhvrisse. Muide, teksti saab ka valida ja uude kohta lohistada.

&Ctrl;C Redigeerimine Kopeeri

  Kopeerib teksti sarnaselt enamikule redaktoritele: valitud tekst kopeeritakse lõikepuhvrisse. Muide, teksti saab valida ka klahvi &Ctrl; all hoides ning seda kopeerimiseks uude kohta lohistades.

&Ctrl;V Redigeerimine Aseta

  Asetab teksti sarnaselt enamikule redaktoritele: tekst asetatakse lõikepuhvrist kursori asukohta.

&Ctrl;A Redigeerimine Vali kõik

  Valib kogu kirja teksti.

&Ctrl;F Redigeerimine Otsi...

  Avab otsimisdialoogi, mis võimaldab otsida parajasti avatud kirjast tekstistringi.

&Ctrl;R Redigeerimine Asenda...

  Avab dialoogi, mis võimaldab asendada kirjas ühe tekstistringi teisega.

Redigeerimine Puhasta tühikutest

  Asendab mitmekordse reamurdmise resp. tühikud üheainsa reamurdmise resp. tühikuga. Toimib parajasti valitud teksti või kogu teksti peal, kui midagi ei ole valitud.

### Menüü Vaade

See menüü võimaldab lülitada päiseväljade näitamist ja muid võimalusi parajasti avatud redaktori aknas.

Valikuvõimalused on:

- Kõik väljad

- Identiteet

- Saadetud kirjade kaust

- Meili saatmise viis

- Kellelt

- Vastus

- Kellele

- CC

- BCC

- Subjekt

Parajasti nähtavate väljade kirjete ees on menüüs märge.

Vaade Kasuta fikseeritud fonti

  Kasutab fikseeritud laiusega (ühelaiust) kirjatüüpi parajasti redigeeritava kirja näitamiseks. Kasutatava fondi saab määrata &kmail;i seadistustedialoogi kaardil Välimus.

### Menüü Valikud

Valikud Kiire

  Määrab kirja prioriteediks 'kiire'. Seda peab toetama ka kirja saaja e-posti klient, muidu ei ole sel mingit toimet. &kmail; ise ei toeta sisenevate kirjade prioriteeti.

Valikud Kinnita kättesaamist

  Selle võimaluse valimine tähendab, et soovid saada kinnitust selle kohta, kas kiri on jõudnud edukalt adressaadini. Selle toimimiseks peab ka adressaadi e-posti klient sellist võimalust toetama.

Valikud Kinnita lugemist

  Selle võimaluse valimine tähendab, et soovid saada kinnitust, kui adressaat on kirja tõmmanud ja läbi lugenud. Selle toimimiseks peab seda toetama ka adressaadi e-posti klient (ja see peab olema adressaadil ka lubatud).

Valikud Signeeri kiri

  Võimaldab kirja digitaalselt signeerida ehk allkirjastada OpenPGP abil. Sellest räägitakse pikemalt OpenPGP-le pühendatud peatükis.

Valikud Krüpti kiri

  Võimaldab kirja krüptida OpenPGP abil. Sellest räägitakse pikemalt OpenPGP-le pühendatud peatükis.

Valikud Vali krüptomoodul

  See kirje on näha ainult siis, kui on paigaldatud vähemalt üks krüptoplugin. See võimaldab valida, millist pluginat krüptimiseks/signeerimiseks kasutada või eelistada hoopis sisseehitatud OpenPGP krüptimist/signeerimist.

Valikud Säti kodeering

  Määrab kirja kodeeringu. Valitud kodeering on näha väljuva kirja päises. Üldjuhul võib alati kasutada võimalust Automaatne, sest &kmail; teatab vajaduse korral, et kasutada tuleks mõnda muud kodeeringut.

Valikud Reamurdmine

  Lülitab sisse ja välja automaatse reamurdmise. Võib osutuda mõttekaks see välja lülitada, kui soovid asetada teksti pikki ridu, mis peaksid ka ühte ritta jääma.

### Menüü Kaasamine

See menüü võimaldab valida kaasatud failidega seonduvaid võimalusi.

Kaasamine Lisa signatuur

  Lisab signatuuri (jaluse) kirja lõppu.

Kaasamine Kaasa avalik võti...

  Kaasab kirjale vastava PGP/GnuPG võtme.

Kaasamine Kaasa minu avalik võti

  Kaasab kirjale sinu PGP/GnuPG avaliku võtme.

Kaasamine Kaasa fail...

  Võimaldab kaasata kirjale ühe või enam faili.

Kaasamine Eemalda kaasatud fail

  Eemaldab kaasatud faili, mis on valitud redaktori kaasatud failide osas.

Kaasamine Salvesta kaasatud fail kui...

  Salvestab kaasatud faili, mis on valitud redaktori kaasatud failide osas, faili kujul.

Kaasamine Kaasatud faili omadused...

  Näitab valitud kaasatud faili omadusi.

### Menüü Tööriistad

Tööriistad Õigekirja kontroll...

  Kasutab &kspell;i kirja teksti õigekirja kontrollimiseks. Arvesta, et esimesel kasutamisel tuleb &kspell; seadistada menüükäsuga Seadistused Õigekirja kontroll....

Tööriistad Aadressiraamat...

  Avab &kaddressbook;i.

### Menüü Seadistused

Seadistused Tööriistariba näitamine

  Kui see on lubatud, on tööriistariba nähtav (tööriistariba on riba akna ülaservas ikoonidega, mis võimaldavad kirja saata &etc;).

Seadistused Olekuriba näitamine

  Kui see on lubatud, on olekuriba nähtav (olekuriba on väike riba akna allservas, mis näitab mitmesugust lühiinfot).

Seadistused Kiirklahvide seadistamine...

  Avab akna, mis võimaldab määrata paljudele menüükäskudele vastavad kiirklahvid.

Seadistused Tööriistaribade seadistamine...

  Avab akna, mis võimaldab määrata, millised ikoonid on näha tööriistaribal ja millised mitte.

Seadistused &kmail;i seadistamine...

  Avab &kmail;i seadistustedialoogi.

Seadistused Õigekirja kontroll...

  Võimaldab seadistada &kde; õigekirja kontrollija &kspell;.

### Menüü Abi

Kirjetel selles menüüs on samasugune tähendus, nagu kirjetel peaakna abimenüüs.

## Osa autorid

Selle osa kirjutasid Daniel Naber daniel.naber@t-online.de ja David Rugge davidrugge@mediaone.net.

Tõlge eesti keelde: Marek Laane bald@online.ee