# &kalarm;i käsiraamat

David
Jarvie

    software@astrojar.org.uk

David
Jarvie

    software@astrojar.org.uk

Arendaja
Marek
Laane

    bald@online.ee

Tõlge eesti keelde
2001
2002
2003
David Jarvie
&FDLNotice;
2003-12-01
1.00.00

&kalarm; on &kde; personaalsete häirete ja meeldetuletuste ajastaja.

KDE
kdepim
kalarm
häire
meeldetuletus

## Sissejuhatus

&kalarm; on personaalsete häireteadete ja -käskude ajastaja. See võimaldab määrata eraviisilisi häireid või meeldetuletusi, mis ilmuvad teadetena ekraanile just määratud ajal või käivitavad mingi tegevuse.

Vaikimisi käivitatavas graafilises režiimis näitab &kalarm; ootel olevate häirete nimekirja ühes käivitamise aja ja muude üksikasjadega. On võimalik luua uusi häireid või valida olemasolev, et seda muuta või sootuks kustutada. Lisavõimalusena võib lasta näidata ka varasemaid häireid.

Häiret luues või muutes on võimalik kirjutada häire teate tekst, valida teksti- või pildifail, mida sel puhul näidatakse, tegevus, mis käivitatakse või e-posti aadress. kuhu vastav kiri saadetakse. Samuti saab valida häireteate värvi, selle kordumise, heli esitamise ja selle, kas häire tuleb tühistada või mitte, kui seda ei ole võimalik anda ettenähtud ajal.

Häireid saab ajastada ka käsurea abil või rakenduste esitatavate &DCOP; väljakutsete vahendusel.

Kui häire aeg on kätte jõudnud, käivitatakse see kõigil &kde; töölaudadel, et sa kindlasti seda tähele paneksid. Teateaken näitab aega, millele häire on ajastatud. Tavaliselt on seal võimalik ka häiret edasi lükata. Üks näide häire kohta:

&kalarm;i teate aken
Häireteade

Kui häire on määratud mingit käsku käivitama või kirja saatma, ei näita &kalarm; teadet.

&kalarm; võib töötada kahes režiimis: pidev (vaikimisi), mille puhul see töötab &kde; süsteemses salves, või nõudmisel, mille puhul see töötab ainult siis, kui vaja (soovi korral näidates ka siis ennast ikoonina süsteemses salves).

Käesolevas käsiraamatus on korduvalt viidatud häiredeemonile. See on rakendus, mis toimib taustal, kontrollides ootel olevaid häireid ja andes &kalarm;ile tegutseda, kui õige aeg on kätte jõudnud.

## &kalarm;i kasutamine

### Graafiline režiim

Käivitatuna ilma käsurea argumentideta alustab &kalarm; tööd graafilisena ning näitab parajasti kehtivat häirete nimekirja.

Kui &kalarm; käivitada graafilises režiimis, kontrollib ta, kas häiredeemon töötab või mitte. Kui ei, siis paneb &kalarm; selle tööle.

Kõigil &kalarm;i kerimiskastidel on olemas kiirendusvõimalus: kui soovid, et kasti väärtus muutuks suurema sammu võrra, hoia kerimisnooltele klõpsates all klahvi Shift.

#### Häirete nimekiri

&kalarm;i peaaken näitab eesseisvaid häireid koos käivitamise ajaga, kordamise intervalli, värvide ning näidatava teksti, tekstifaili nime, käivitatava käsu või kirja saaja e-posti aadressiga. (Korduva alarmi korral on näidatav aeg järgmine käivitumise aeg.) Iga häire teksti/faili/käsu kõrval vasakul pool asuv ikoon näitab, millist tüüpi häirega on tegemist.

&kalarm;i peaken
Peaaken

Korduva alarmi korral näidatakse nimekirjas järgmise käivitamise aega ning kordumise intervalli (&eg; 1 päev igapäevaselt, 3 nädalat iga kolmanda nädala esmas- ja kolmapäeval käivitatava häire või sisselogimisel alati sisselogimise ajal käivitatava häire korral).

Häireid võib sorteerida kuupäeva/aja, kordumise intervalli, värvi või teksti järgi, klõpsates vastava veeru tiitliribale. Sorteerimiseks samal alusel, aga vastupidises järjekorras klõpsa uuesti tiitliribale.

Näidata võib lasta ka iga häireni jäänud aega nii koos häire ajaga või ka ilma selleta. Häire ajaveeru näitamiseks või peitmiseks vali menüükäsk Vaade Näita häirete aegu. Häireni jäänud aja näitamiseks/peitmiseks vali menüükäsk Vaade Näita häireteni jäänud aega. Üht neist veergudest näidatakse alati.

Varasemate häirete nägemiseks nimekirjas vali menüükäsk Vaade Näita aegunud häireid. Nende varjamiseks korda seda tegevust.

#### Uue häire lisamine

Uue häire lisamiseks talita ühel järgnevatest viisidest. See avab allpool kirjeldatava häire redigeerimise dialoogi.

- Vali menüükäsk Toimingud Uus.

- Klõpsa hiire parema nupuga süsteemse salve ikoonil ja vali ilmuvast menüüst Uus.

- Tee topeltklõps tühjal ruumil häirete nimekirja viimase kirje järel.

- Klõpsa hiire parema nupuga tühjal ruumil häirete nimekirja viimase kirje järel ja vali ilmuvast menüüst Uus.

Uusi häireid võib luua ka mitmesuguste allikate põhjal, mis annavad vähemalt osa parameetreid juba ette:

- Uue häire lisamiseks varasema häire põhjal märgi soovitud häire nimekirjas ja vali menüükäsk Toimingud Kopeeri. See avab häire redigeerimise dialoogi, kus on juba ees valitud häire parameetrid.

- Uue häire loomiseks, mis näitaks olemasolevat e-kirja, lohista vastav kiri &kmail;ist &kalarm;i peaaknasse või süsteemse salve ikoonile. See avab häire redigeerimise dialoogi, kus kogu kirja, kaasa arvatud saatja, saaja jne., näidatakse häire tekstina.

- Mis tahes teksti lohistamine &kalarm;i peaaknasse või süsteemse salve ikoonile avab häire redigeerimise dialoogi ja asetab lohistatud teksti sinna häire tekstina.

- Faili näitava häire loomiseks lohista faili URL &kalarm;i peaaknasse või süsteemse salve ikoonile. See avab häire redigeerimise dialoogi, kus faili nimi on juba ette määratud.

- Võimalik on automaatselt luua sünnipäevahäireid inimeste kohta, kes esinevad sinu &kaddressbook;us. Seda kirjeldab lähemalt osa Sünnipäevade importimine &kaddressbook;ust.

#### Olemasoleva häire muutmine

Olemasoleva häire muutmiseks (midagi muuta ei saa vaid aegunud häirete juures) võta ette mõni järgnev samm:

- Tee topeltklõps selle nimel häirete nimekirjas.

- Vali see klõpsuga häirete nimekirjas ja kasuta seejärel menüükäsku Toimingud Muuda

- Klõpsa selle nimel häirete nimekirjas hiire parema nupuga ja vali ilmuvast menüüst käsk Muuda.

Ükspuha millise võimaluse kasutamisel ilmub häire redigeerimise dialoog:

Häire redigeerimise dialoog
Häire redigeerimise dialoog

Määra häire tüüp kastis Toiming:

- Tekst võimaldab sisestada tekstikasti häire teksti (see võib olla ka mitmel real ja tarvitada reavahetusi). Määrata saab järgmisi võimalusi:

  - Kast Häire nägemise kinnituse küsimine lubab määrata, kas häireteate akna sulgemisel küsitakse sinu käest kinnitust. See võib olla kasulik näiteks häirete juhuslike sulgemiste vastu.

  - Kasti Heli märkimisel käivitatakse häireteate näitamisel ka mingi heli. Vaikimisi on see piiks, kuid paremal pool asuvale nupule klõpsates saab valida ka mõne meelepärase helifaili. Uus klõps nupul taastab vaikeväärtuse ehk piiksu. Kui soovid näha, milline heli parajasti on valitud, liiguta hiir nupu kohale ja oota, kuni ilmub kohtspikker.

  - Kasti Meeldetuletus märkimisel saab lasta näidata meeldetuletust enne häiret ja enne selle kordusi (kui neid on). Seda, kui kaua enne häiret meeldetuletust näidatakse, saab määrata kohe kasti kõrval.

  - Häireteate aknale saab valida taustavärvi. (Värvivalikut ennast saab määrata seadistustedialoogis.)

  - Nupuga Font ja värv... saab valida häireteate fondi ning esi- või tagaplaani värvi. Dialoogis Häire fondi ja värvi valimine võib märkida kasti Kasutatakse vaikefonti, millisel juhul häiret näidatakse selle fondiga, mis häire kõlamise ajal on süsteemis vaikefondiks. (Vaikefonti saab määrata seadistustedialoogis.) Konkreetse fondi määramiseks häire tekstile eemalda märge kastist Kasutatakse vaikefonti.

- Fail lubab sisestada teksti- või pildifaili nime või &URL;-i, mille sisu esitatakse häireteatena. Tekstivälja kõrval asuv nupp avab faili valimise dialoogi. Ülejäänud valikud sarnanevad eelkirjeldatutega.

- Käsk võimaldab määrata käsureakorralduse, mis häire aktiveerumise ajal antakse. Käsk edastatakse vahetult vaikeshellile (selle määrab keskkonnamuutuja `SHELL`) ning see võib sisaldada mis tahes võtmeid, argumente, filtreeritavaid käske jne., mida shell üheainsa käsureakorralduse puhul vähegi võimaldab.

  Seda võimalust ei saa kasutada, kui &kde; töötab nn. Kioski-režiimis.

- E-post võimaldab saata kirja, määrates siin saajate aadressid, kirja teema ehk subjekti ning selle sisu. Adressaatide välja kõrval asuva nupuga saab avada &kde; aadressiraamatu ning valida sealt vajalikud aadressid. Kirjale saab ka faile lisada, kasutades selleks nuppu Lisa.... Arvesta, et kaasatud failid peavad olemas olema ka sel hetkel, kui häire käivitub. Häire määramise ajal neist koopiaid ei salvestata. Kaasatud faili eemaldamiseks vali see hüpikmenüüst ning klõpsa nupule Eemalda.

  Enda e-posti aadressi, mida saajatele näidatakse, saab määrata seadistustedialoogis. Vaikimisi on selleks &kde; juhtimiskeskuses määratud e-posti aadress.

  Võimalik on määrata järgmine lisavõimalus:

  - Kasti Kiri ka iseendale märkimisel saadetakse häire käivitamisel pimekoopia (BCC) saadetavast kirjast ka sulle. Aadressi, millele kiri saadetakse, saab määrata seadistustedialoogis, vaikimisi kasutatakse &kde; juhtimiskeskuses määratud aadressi.

Kui häire on korduv ja on viimasel näitamisel edasi lükatud, siis näitab sektsioon Edasilükatud häire aega, millele häire on edasi lükatud. Klõps nupul Muuda... avab dialoogi, kus saab edasilükkamise aega muuta või selle üldse tühistada.

Sektsioonis Aeg saab

- kasti Kuupäev/kellaaeg sisestada kuupäeva ja aja, millal häire käivitatakse. Märgi ära kast Suvaline aeg, kui soovid määrata ainult kuupäeva. Sellisel juhul näidatakse häiret tol kuupäeval esimesel võimalusel või pärast määratud algusaega (selle määramist kirjeldab osa &kalarm;i seadistamine).

  Mittekorduva häire korral peab sisestatav kuupäev/kellaaeg olema tulevikus või kui sisestada ainult kuupäev, siis mitte varasem kui käesolev päev. Korduva häire korral sellist piirangut pole, sest sellisel juhul rakendatakse kuupäeva/kellaaega automaatselt esimesel sobival käesolevale hetkele järgneval ajal.

- kastis Praegusest ajast alates sisestada, millal pärast praegust hetke (tundides ja minutites) tuleks häire käivitada.

Häire kordumise põhimalli näidatakse kaardil Häire. Seda, kas häiret korratakse ja kuidas seda tehakse, saab määrata kaardil Kordumine:

- Sektsioonis Kordamise reegel saab määrata kordamiste tüübi või ajalise ulatuse:

  - Häire ühekordseks käivitamiseks vali Ei korrata.

  - Häire käivitamiseks igakordsel sisselogimisel vali Korratakse sisselogimisel(arvesta, et sisselogimisel korratav häire käivitub ka juhul, kui oled häired keelanud ja need taas lubad või kui häiredeemoni uuesti käivitad või nullid).

  - Kordamiseks regulaarse ajavahemiku järel vali meelepärane tüüp ning märgi kastis Korratakse iga ära, milline hulk vastavaid perioode peab korduste vahele jääma. Näiteks selleks, et häire korduks iga kahe nädala järel, vali päeva tagant ja sisesta kasti 14 või vali nädala tagant ja kirjuta kasti 2. Vastavalt valitud perioodile saab kasutada ka lisavalikuid:

    - nädalase vahe korral saab valida, millisel nädalapäeva peaks häire käivituma.

    - kuise vahe korral saab valida kas konkreetse kuupäeva või määratud nädalapäeva (&eg; teine teisipäev).

    - aastase vahe korral saab valida kas konkreetse kuupäeva või määratud kuu päeva (&eg; mai viimane laupäev). Vali ühtlasi kõik kuud, millal soovid häire käivitada.

    Häire käivitamiseks ainult teatud nädalapäevadel vali nädalane vahe ja märgi ära kõik vajalikud nädalapäevad.

- Sektsioonis Kordamise lõpetamine saab määrata kordamiste ajalise ulatuse:

  - ei lõpegi tähendab kordamist igavesti.

  - lõpp saabub pärast lubab määrata korduste koguarvu.

  - lõpp saabub lubab määrata kuupäeva/aja,millal häiret viimane kord korratakse.

- Kui soovid teatud kuupäevad/ajad määratud kordamistest välja jätta, tee seda sektsioonis Erandid. Erandite (&ie; välja jäetud kuupäevade/aegade) nimekirja näidatakse vasakul. Uue erandi lisamiseks määra kuupäev paremal ja klõpsa nupule Lisa. Erandi muutmiseks vali see nimekirjas, määra paremal uus kuupäev ja klõpsa nupule Muuda. Erandi kustutamiseks vali see nimekirjas ja klõpsa nupule Kustuta.

Märkekastiga Tähtaja möödumisel häire katkestatakse saab määrata, mis juhtub siis, kui häiret ei ole võimalik käivitada määratud ajal. Märkimise korral katkestatakse häire, kui seda ei ole võimalik käivitada minuti jooksul pärast määratud aega. Märkimatajätmise korral käivitatakse häire pärast määratud aja möödumist esimesel võimalusel. Ainult kuupäevaga määratud häired, &ie; need, mille korral on valitud Suvaline aeg, katkestatakse juhul, kui neid ei ole võimalik käivitada 24 tunni jooksul pärast määratud aega.

Häire on võimalik käivitada ainult siis, kui oled end sisse loginud ja kui nii X kui ka häiredeemon töötavad.

Kui kõik üksikasjad on soovikohaselt paika pandud, klõpsa nupule OK, mis lisab häire nimekirja.

#### Häire kustutamine

Olemasoleva häire kustutamiseks:

- vali häire klõpsuga selle nimel nimekirjas. Seejärel vali menüükäsk Toimingud Kustuta .

- klõpsa hiire parema nupuga häire nimel nimekirjas ja vali ilmuvast menüüst Kustuta.

#### Häire vaatamine

Olemasoleva häire vaatamiseks ilma võimaluseta seda muuta:

- vali häire klõpsuga selle nimel nimekirjas. Seejärel vali menüükäsk Toimingud Vaata .

- klõpsa hiire parema nupuga häire nimel nimekirjas ja vali ilmuvast menüüst Vaata.

See näitab häire redigeerimise dialoogi ainult loetavana.

#### Häire nägemise kinnitamine

Seda, kuidas anda märku häire kättesaamisest, vaata osast Häireteate aken.

#### Sünnipäevade importimine &kaddressbook;ust

Sünnipäevade nägemiseks, mis leiduvad &kaddressbook;us, vali menüükäsk Fail Impordi sünnipäevad.... See avab dialoogi, kus saab valida, millistele sünnipäevadele häire luua.

- Sektsioonis Häire tekst saab anda teksti, mida näidatakse sünnipäevade häireteadetes. Selle saab luua kujul prefiks pluss isiku nimi pluss sufiks. Tühikuid automaatselt ei lisata, nii et väljal Prefiks tuleb sul endal anda vajalikud lõpetavad tühikud ning väljal Sufiks vajalikud alustavad tühikud.

  Häire teksti muutes vaatab rakendus sünnipäevade nimekirja uuesti üle.

- Nimekirjas Sünnipäevade valimine vali kõik need sünnipäevad, millele soovid häiret luua. Pane tähele, et nimekirjas näidatakse ainult neid &kaddressbook;u kirjeid, mis sisaldavad sünnipäeva ja millele ei ole juba määratud häiret parajasti sektsioonis Häire tekst määratud vormis.

- Ülejäänud valikud on sarnased häirete teksti võimalustega häirete redigeerimise dialoogis.

#### &kalarm;i näitamine süsteemses salves

&kalarm;i näitamiseks süsteemses salves peab töötama &kde; töölaud. Kui &kalarm; töötab pidevas režiimis, on süsteemse salve ikoon alati nähtaval. Siintoodud juhised kehtivad ainult nõudmisel režiimi korral (täpsemat infot töörežiimide kohta leiab osast &kalarm;i seadistamine).

&kalarm;i nägemiseks &kde; süsteemses salves vali menüükäsk Vaade Näita ikooni süsteemses salves.

&kalarm;i näitamise lõpetamiseks &kde; süsteemses salves:

- vali menüükäsk Vaade Ära näita ikooni süsteemses salves.

- klõpsa hiire parema nupuga süsteemse salve ikoonil ja vali ilmuvast menüüst Välju.

Süsteemse salve ikooni kasutamist kirjeldatakse edaspidi.

#### Häire jälgimise lubamine/keelamine

##### Häire jälgimise lubamine

Kui &kalarm; töötab pidevas režiimis ning seadistuste dialoogis on märgitud Kui süsteemses salves ikooni pole, siis keelatakse häired, pead kontrollima, et &kalarm; ikka töötaks, sest muidu ei ole ka häirete jälgimine võimalik.

Kui häire jälgimine on parajasti keelatud, siis:

- vali menüükäsk Toimingud Häired lubatud.

- klõpsa hiire parema nupuga ikoonil süsteemses salves ja vali menüüst Häired lubatud.

Seejärel käivitatakse vajadusel häiredeemon ning häireid asutakse nende tähtaja saabumisel jälgima.

Häiredeemoni käivitamine mõjutab kõiki rakendusi, mis häiredeemonit kasutavad.

##### Häire jälgimise keelamine

Häire jälgimist saab mitmel moel keelata ja nii takistada &kalarm;il näitamast häireid seni, kuni need on taas lubatud või kuni - eeldusel, et häiredeemon on seadistatud käivituma sisselogimisel - sa uuesti sisse logid.

Häirete keelamiseks ilma häiredeemonit peatamata (ja sel moel mõjutamata kõiki muid rakendusi, mis samuti häiredeemonit kasutavad):

- vali menüükäsk Toimingud Häired lubatud.

- klõpsa hiire parema nupuga ikoonil süsteemses salves ja vali menüüst Häired lubatud.

- kui &kalarm; töötab pidevas režiimis ja seadistuste dialoogis on märgitud Kui süsteemses salves ikooni pole, siis keelatakse häired, lihtsalt lõpeta &kalarm;i töö.

Häirete keelamiseks häiredeemonit peatades:

- vali menüükäsk Seadistused Häiredeemoni juhtimine.... See avab teenuste halduri, kus on võimalik häiredeemon peatada.

See mõjutab ka kõiki muid rakendusi, mis kasutavad häiredeemonit.

#### Häirete uuendamine

Väga ebatõenäolisel juhtumil, kui mõni häire ei käivitu ajal, mil ta pidanuks käivituma, saab häirete nimekirja uuendada ja kõik vahelejäänud häired käivituma panna menüükäsuga Toimingud Uuenda häireid.

&kalarm; käivitab vahelejäänud häired uuesti, lähtestades häiredeemoni, millest on lähemalt juttu osas Häiredeemon.

#### Häiredeemoni juhtimine

Häiredeemoni juhtimiseks vali menüükäsk Seadistused Häiredeemoni juhtimine.... See avab teenuste halduri, mis võimaldab häiredeemoni peatada või käivitada ning määrata, kas see peaks sisselogimisel automaatselt käivituma. Täpsemat infot leiab osast Häiredeemoni juhtimine teenuste halduri abil.

#### Rakenduse töö lõpetamine

&kalarm;i töö saab lõpetada kõiki selle aknaid ja süsteemse salve ikooni sulgedes või juhul, kui rakendus töötab pidevas režiimis, kõiki teateaknaid sulgedes ja valides süsteemse salve ikooni kontekstimenüüst Välju.

Menüükäsk Fail Välju sulgeb ainult konkreetse akna. Süsteemse salve ikooni kontekstimenüü käsu Välju toime sõltub töörežiimist: nõudmisel režiimi korral peidetakse süsteemse salve ikoon, pideva režiimi korral lõpetatakse rakenduse töö.

&kalarm;i töö lõpetamine ei mõjuta häiredeemonit, mis juhul, kui see juba töötab, jätkab ajastatud häirete jälgimist ja sunnib need määratud ajal ilmuma (kui seadistustedialoogis ei ole just märgitud Kui süsteemses salves ikooni pole, siis keelatakse häired).

### Häireteate aken

Kui häire määratud aeg kätte jõuab, näidatakse seda igal &kde; töölaual ning seda ei saa varjata tavalise aknaga, mis tagab, et sa kindlasti seda märkaksid. Teateaken näitab aega, millal häire pidi käivituma, nii et sa võid seda näha ka juhul, kui oled arvuti juurde naasnud pärast mõningast eemalolekut. (Meeldetuletuste korral on küll näidatav kuupäev/aeg häire toimumise või kordumise, mitte meeldetuletuse enda aeg, ning ka akna tiitliribal seisab Meeldetuletus.)

Korduva häire korral ilmub juhul, kui eelmise häirega käivitunud aken on jäänud sulgemata, seesama aken uuesti. Nii välditakse arvukate ühesuguste teadete ilmumist ekraanile, kui sa mingil põhjusel ei soovi või ei saa teate nägemist kinnitada selle ilmumisel.

Kui ilmub häireteate aken, võid:

- kinnitada selle nägemist klõpsuga nupul Sulge. See sulgeb akna (pärast kinnituse küsimist, kui märgitud on võimalus Häire kustutamisel küsitakse kinnitust).

- valida häire edasilükkamise võimalused klõpsuga nupul Lükka edasi. Seejärel vali Lükka edasi kuupäevale/ajale ja sisesta kuupäev ning aeg, millal teadet uuesti tuleks näidata, või Lükka edasi ajavahemiku võrra ja sisesta, mitme tunni ja minuti võrra tuleks teate näitamist edasi lükata. Seejärel klõpsa häireteate edasilükkamiseks nupul Lükka edasi.

  Kui häire on korduv, peab aeg, millele see edasi lükatakse, olema varasem kui järgmise korduse aeg.

  Nupp Lükka edasi ei ilmu nende häirete korral, mida näidatakse sisselogimisel võimaluse Korratakse sisselogimisel valimise tõttu.

Nupp, millel on kujutatud &kalarm;i ikoon, pakub mugava võimaluse &kalarm; aktiveerida. Sellel klõpsamine ei mõjuta kuidagi häireteate akent.

Häireteate akent saab näidata kahel erineval moel vastavalt valitud seadistusele. Režiimi saab valida seadistustedialoogis.

- Tavalise akna korral võtab see ilmudes fookuse ka klaviatuuri jaoks, nii et kui töötad parajasti mõnes muus aknas, siis seal enam klahvile vajutamine ei toimi.

- Niinimetatud mittemodaalse akna korral häireteade küll ilmub, kuid seal ei saa kasutada klaviatuuri ning mõnes muus aknas töötamise korral võid seal oma tegevust jätkata. Selles režiimis ei ole aga aknal ka tiitliriba, mistõttu seda ei saa liigutada.

### Süsteemse salve ikoon

&kalarm; on võimalik panna tööle ikoonina &kde; süsteemses salves. See ikoon võimaldab üheainsa klõpsuga aktiveerida &kalarm;i ning lubab häire jälgimist nii juhtida kui vaadata selle olekut. Tavaline &kalarm;i ikoon näitab, et häireid jälgitakse, hallikas ikoon aga osutab, et alarme ei jälgita.

Kuii jätad hiirekursori mõneks hetkeks süsteemse salve ikooni kohale, näidatakse kohtspikrina järgmise 24 tunni jooksul käivitatavaid häireteateid või vähemalt neist esimesi. Selle võimaluse saab ka välja lülitada või näidatavate häirete arvu ja vormi muuta seadistustedialoogis.

Klõps hiire vasaku nupuga süsteemse salve ikoonil lülitab &kalarm;i peaakna näitamist ja peitmist.

Klõps hiire parema nupuga süsteemse salve ikoonil avab selle kontekstimenüü:

Luba häired

  Lubab häirete jälgimist.

  Täpsemat infot leiab osast Häire jälgimise lubamine/keelamine.

Häired lubatud

  Keelab häirete jälgimise.

  Täpsemat infot leiab osast Häire jälgimise lubamine/keelamine.

Uus häire...

  Avab häire redigeerimise dialoogi ja lubab luua uue häire.

  Häire redigeerimise dialoogi kirjeldatakse osas Olemasoleva häire redigeerimine.

&kalarm;i seadistamine...

  Avab &kalarm;i seadistustedialoogi.

  Seadistustedialoogi kirjeldatakse osas &kalarm;i seadistamine. Seal on juttu ka &kalarm;i süsteemse salve ikooni puudutavatest valikutest.

Häiredeemoni juhtimine...

  Avab teenuste halduri dialoogi, kus muu hulgas saab juhtida ka häiredeemoni tegevust.

  Täpsemat infot leiab osast Häiredeemoni juhtimine teenuste halduri abil.

Taasta / Minimeeri

  Taastab või minimeerib &kalarm;i peaakna.

  See võimalus on kasutatav ainult pideva töörežiimi korral (töörežiime kirjeldab osa &kalarm;i seadistamine).

Välju

  Sulgeb &kalarm;i süsteemse salve ikooni.

  Ainult pidevas töörežiimis sulgeb see käsk ka kõik &kalarm;i peaaknad. See ei mõjuta kuidagi häiredeemoni häirete jälgimist (kui just seadistuste dialoogis ei ole märgitud Kui süsteemses salves ikooni pole, siis keelatakse häired).

### Käsurea kasutamine

Kui käivitamisel määratakse mingid käsurea argumendid, siis ei näita &kalarm; ajastatud häirete nimekirja, mida kirjeldati eespool graafilisest režiimist kõneldes. &kalarm;i spetsiifilisi käsurea võtmeid saab kasutada järgmiste toimingute teostamiseks:

- uue häire ajastamine

- häiredeemoni juhtimine

- &kalarm;i esitusviisi juhtimine

- abi hankimine

Muid käsurea võtmeid saab kasutada ennekõike muude rakenduste &kalarm;iga suhtlemise võimaldamiseks. Neid kirjeldatakse peatükis &kalarm;ist arendajatele.

Käsureale tohib korraga kaasata võtmeid ainult ühe &kalarm;i toimingu tarbeks. Kui soovid läbi viia mitu toimingut, tuleb &kalarm; välja kutsuda mitu korda, andes iga kord konkreetse toimingu võtmed.

#### Uue häire ajastamine

Uue häire ajastamiseks saab kasutada järgmisi võtmeid:

Võti | Kirjeldus
--- | ---
`-a`, `--ack-confirm` | Kinnituse küsimine häire nägemisel ja sulgemisel.
`-A`, `--attach URL` | Määrab kirjale kaasatava faili nime või &URL;-i. Seda võtit võib vajadusel korrata. Selle võtme kasutamisel peab olema määratud ka võti `--mail`.
`-b`, `--beep` | Kuuldava piiksu esitamine teate näitamisel. Selle võtme korral ei tohi kasutada võtit `--sound`.
`--bcc` | Pimekoopia kirjast iseendale. Selle võtme kasutamisel peab olema määratud ka võti `--mail`.
`-c`, `--color`, `--colour värv` | Määrab teate taustavärvi vastava &Qt; värvi nime või 16-koodis 0xRRGGBB kohaselt.
`-C`, `--colorfg`, `--colourfg värv` | Määrab teate esiplaani vastava &Qt; värvi nime või 16-koodis 0xRRGGBB kohaselt.
`-e`, `--exec käsurea käsk` | Määrab käivitatava shellikäsu. Selle kasutamise korral peab see &kalarm;i võti olema &kalarm; käsurea viimane võti. Kõiki eelnevaid võtmeid tõlgendatakse käivitatava käsu osana. Selle korral ei saa kasutada võtmeid `--file` ega `--mail`. Võtmeid `--ack-confirm`, `--beep`, `--color` ja `--colorfg` aga lihtsalt ignoreeritakse.
`-f`, `--file URL` | Määrab teksti- või pildifaili nime või &URL;-i, mille sisu kujutab endast häireteate sisu. Selle puhul ei saa määrata võtmeid `--exec` ja `--mail` ning esineda ei tohi argument teade.

`-i`, `--interval periood`

Määrab intervalli häire kordamiste vahel. Tunnid ja minutid määratakse vormingus nHnM, kus n on number, &eg; 3H30M. Muud perioodid määratakse vormingus nX, kus n on number ja X üks järgmistest tähtedest: Y (aastad), M (kuud), W (nädalad), D (päevad). See argument on kohustuslik, kui kasutatakse argumente `--repeat` või `--until`. Selle võtmega koos ei saa kasutada võtit `--recurrence`.

`-l`, `--late-cancel` | Katkestab häire, kui seda pole võimalik käivitada määratud ajal.
`-L`, `--login` | Käivitab häire igal sisselogimisel. Selle võtme kasutamisel ei saa kasutada võtmeid `--interval`, `--repeat` ja `--until`.
`-m`, `--mail aadress` | Määrab kirja saatmise antud aadressile. Seda võtit võib vajadusel korrata. Sellega koos ei saa kasutada võtmeid `--exec` ja `--file`. Võtmeid `--ack-confirm`, `--beep`, `--color` ja `--colorfg` aga lihtsalt ignoreeritakse.
`--recurrence määratlus` | Määrab häire korduma. Kordumise määratlus peab kasutama iCalendari süntaksit (selle defineerib RFC 2445), &eg; FREQ=MONTHLY;COUNT=4;INTERVAL=3;BYDAY=-1MO. Sellega koos ei saa kasutada võtmeid `--interval`, `--repeat` ja `--until`.
`-r`, `--repeat korrad` | Määrab, mitu korda häire käivitatakse. Kui see peab käivituma lõputu arv kordi, siis määra -1. Selle argumendi kasutamine nõuab võtit `--interval` ja välistab võtmed `--until`ning `--recurrence`.
`-R`, `--reminder periood` | Määrab meeldetuletuse näitamise määratud ajal enne häiret ja selle kordusi (kui neid on). Tunnid ja minutid määratakse vormingus nHnM, kus n on number, &eg; 3H30M. Muud perioodid määratakse vormingus nX, kus n on number ja X üks järgmistest tähtedest: Y (aastad), M (kuud), W (nädalad), D (päevad). Seda võtit ei saa kasutada koos võtmetega `--exec` või `--mail`.
`-s`, `--sound URL` | Määrab häire näitamisel mängitava helifaili nime või &URL;-i. Selle võtme kasutamisel ei saa kasutada võtit `--beep`.
`-S`, `--subject subjekt` | Määrab kirja subjektirea ehk teema. Selle kasutamisel peab kasutama ka võtit `--mail`.
`-t`, `--time kuupäev/aeg` | Käivitab häire määratud kuupäeval või kuupäeval/ajal. Kuupäev ilma ajata määratakse vormingus yyyy-mm-dd, kuupäev ajaga vormingus [[[yyyy-]mm-]dd-]hh:mm (kui see ära jäetakse, määratakse kuupäev vaikimisi käesolevaks kuupäevaks).
`-u`, `--until kuupäev/aeg` | Kordab häiret kuni määratud kupäeva või kuupäeva/ajani. Kuupäev ilma ajata määratakse samas vormingus nagu argumendi `--time` puhul. Selle võtme kasutamine nõuab võtit `--interval` ja välistab võtmed `--repeat` ning `--recurrence`.
teade | Näidatava teate tekst või koos võtmega `--mail` kirja sisu.

Määratud peab olema kas teate tekst, `--file` või `--exec`; kui ülal ei ole teisiti märgitud, on ülejäänud võtmed kõigest võimalikud, mitte kohustuslikud.

Kaks alternatiivi, mis näitavad mitmerealist teadet punasel taustal käesoleva kuu 27. päeval kell 22.00:

    % kalarm -c red -t 27-22:00 "Jäta nüüd töö\nKOHE POOLELI"
    % kalarm -c 0xFF0000 -t 27-22:00 "Jäta nüüd töö\nKOHE POOLELI"

#### Muud võtmed

Järgmisi võtmeid saab kasutada häiredeemoni peatamiseks või lähtestamiseks ning &kalarm;i esitusviisi juhtimiseks.

Vaata osa Häiredeemon, kus räägitakse lähemalt häiredeemoni lähtestamisest ja peatamisest.

Võti | Kirjeldus
--- | ---
`--reset` | Lähtestab häiredeemoni.
`--stop` | Peatab häiredeemoni.
`--tray` | Näitab &kalarm;i ikoonina &kde; süsteemses salves.

Näide häiredeemoni lähtestamise kohta:

    % kalarm --reset

#### Abivõtmed

Järgmised abivõtmed on kasutatavad kõigi &kde; rakenduste puhul:

Võti | Kirjeldus
--- | ---
`--help` | Näitab lühidalt võtmete abiteksti.
`--help-qt` | Näitab &Qt; spetsiifilisi võtmeid.
`--help-kde` | Näitab &kde; spetsiifilisi võtmeid.
`--help-all` | Näitab kõiki võtmeid.
`--author` | Näitab &kalarm;i autorite nimesid ja e-posti aadresse.
`-v`, `--version` | Näitab &Qt; teegi, &kde; ja &kalarm;i töötavat versiooni.
`--license` | Näitab infot litsentsi kohta.

### Häiredeemon

Häiredeemon &kalarmd; jälgib &kalarm;i kalendrifaili ja tuvastab eesseisvaid häireid. Kui häire tähtaeg kätte jõuab, annab ta &kalarm;ile korralduse seda näidata või käivitada või katkestada, kui tähtaeg on möödas ja antud alarmi puhul ei ole valitud võimalust käivitada teda ka hiljem esimesel võimalusel.

&kde;3 korral saab häiredeemonit kasutada ka muudes rakendustes, sealhulgas KOrganizeris.

Häiredemon töötab taustal, sel puudub kasutajaliides. Seda saab juhtida järgmiselt.

#### Häiredeemoni käivitamine, lähtestamine ja peatamine

Häiredeemon käivitatakse tavaliselt &kde; seansi sisselogimisel (kui just teenuste halduris ei ole automaatne käivitamine ära keelatud) ning see töötab kuni väljalogimiseni. Kui deemon mingil põhjusel ei tööta, ei jälgi ka miski häireid ning &kalarm; ei näita ega käivita häireid.

##### Häiredeemoni käivitamine

Häiredeemoni käivitamiseks võib kas käivitada &kalarm;i selle vaikimisi graafilises režiimis (&ie; ilma käsurea võtmeteta), lubada häired &kalarm;i süsteemse salve ikooni menüüst, lähtestada deemoni (seda kirjeldatakse edaspidi), käivitada selle teenuste halduri dialoogis (vaata osa Häiredeemoni juhtimine teenuste halduri abil) või käivitada häiredeemoni otse käsurealt käsuga:

    % kalarmd

##### Häiredeemoni lähtestamine

Häiredeemon on võimalik ka lähtestada ilma seda peatamata. Lähtestamine sunnib häiredeemoni uuesti lugema ajastatud teadete nimekirja kalendrifailist ja taasinitsialiseerima oma &kalarm;iga seotud andmed.

Aga miks peaks üldse olema vaja häiredeemon lähtestada? See ei ole küll väga tõenäoline, aga kui &kalarm; ei suuda mingil põhjusel tööle hakata, kui häiredeemon annab talle korralduse häire käivitada, siis seda häiret ei näidatagi ega käivitata, kuni häiredeemon pole lähtestatud või uuesti käivitatud. Häiredeemoni lähtestamine on selle peatamisele ja uuestikäivitamisele eelistatav variant, sest lähtestamine ei mõjuta muid rakendusi, mis samuti häiredeemonit kasutavad.

Lähtestamine käivitab häiredeemoni arusaamaga, nagu poleks ta varem töötanud.

Häiredeemoni lähtestamiseks kasuta menüükäsku Toimingud Uuenda häireid või anna järgmine käsk:

    % kalarm --reset

##### Häiredeemoni peatamine

Häiredeemoni peatamine katkestab ajastatud häireteadete jälgimise, kuni deemon ei ole uuesti käivitatud.

Selle peatamine mõjutab ka kõiki muid rakendusi, mis kasutavad häiredeemonit, nii et selle asemel tasuks kaaluda pigem lähtestamist.

Häiredeemoni peatamiseks kasuta teenuste halduri dialoogi (vaata lähemalt osast Häiredeemoni juhtimine teenuste halduri abil) või anna järgmine käsk:

    % kalarm --stop

#### Häiredeemoni juhtimine teenuste halduri abil

Teenuste halduri dialoog võimaldab häiredeemonit seadistada ja juhtida. Selle abil saab:

- määrata, kas see käivitub automaatselt sisselogimisel.

  Kui ei häiredeemon ega &kalarm; ole seadistatud käivituma sisselogimisel, ei toimu häirete jälgimist ja &kalarm; ei näita ega käivita häireid.

- peatada ja käivitada häiredeemoni.

  Häiredeemoni käivitamine või peatamine mõjutab ka kõiki muid rakendusi, mis kasutavad häiredeemonit.

Teenuste halduri dialoogi saab avada kas menüükäsuga Seadistused Häiredeemoni juhtimine... või &kde; juhtimiskeskusest.

## &kalarm;i seadistamine

&kalarm;i tegevuse seadistamiseks nii, et see rahuldaks nii süsteemi kui sind ennast, vali menüükäsk Seadistused &kalarm;i seadistamine.... See avab, nagu nimigi ütleb, seadistustedialoogi.

### Üldine

Kaardil Üldine saab määrata &kalarm;i üldist käitumist:

- Sektsioon Töörežiim: siinsed valikud puudutavad &kalarm;i süsteemse salve ikooni ning võimaldavad teatud määral juhtida ka &kalarm;i süsteemi ressursside kasutamist vastavalt sellele, kas see töötab pidevalt või mitte. Kui süsteemi jõudlus on sulle oluline, võib olla eelistatav rakenduse töö ainult nõudmisel ja ilma ikooni süsteemses salves näitamata. Pidev töö kasutab rohkem süsteemi ressursse, kuid see-eest on ka pidevalt näha häireikoon ning kogu rakendus on paremini ligipääsetav. &kalarm;i töö nõudmisel ei mõjuta häirete käivitamist, sest nende nimekirja jälgib ja nende käivitamisega tegeleb häiredeemon, mitte &kalarm;.

  - Töötatakse pidevalt süsteemses salves: &kalarm; töötab pidevas režiimis ning töötamise ajal näidatakse alati ikooni süsteemses salves. Selles režiimis suleb süsteemse salve ikooni sulgemine kõik &kalarm;i peaaknad ja kui ühtki teadeteakent ei ole nähtaval, lõpetab ka rakenduse töö. Selle režiimi korral saab kasutada järgmisi lisavõimalusi:

    - Käivitatakse sisselogimise ajal automaatselt: kalarm; käivitatakse kohe &kde; seansi sisselogimise ajal, mis tagab, et &kalarm; töötab sisuliselt kogu aeg, kui sa just käsitsi selle tööd ei lõpeta.

    - Kui süsteemses salves ikooni pole, siis keelatakse häired: selle valimine tähendab, et häireid ei käivitata, kui süsteemses salves pole &kalarm;i ikooni.

      - Hoiatus enne väljumist: kui häired &kalarm;i mittetöötamise ajal välja lülitada, siis selle võimaluse valimisel küsitakse sinu käest alati kinnitust, kui proovid lõpetada kalarm;i töö süsteemse salve ikooni kontekstimenüü käsuga Välju. See väldib häirete juhuslikku väljalülitamist. Turvalisuse kaalutlustel lülitatakse see võimalus alati vaikimisi sisse, kui vahetad töörežiimi.

    Selles režiimis töötab &kalarm; &kde; süsteemse salve puudumisel pidevalt taustal ning häired on alati sisse lülitatud.

  - Käivitatakse vaid nõudmisel: &kalarm; käivitatakse ainult siis, kui häire käivitatakse, kui käivitad selle käsitsi või kui näidatakse selle ikooni süsteemses salves. Selles režiimis näidatakse küll süsteemse salve ikooni, kuid selle sulgemine ei mõjuta kuidagi ühtegi &kalarm;i akent.

    - Sisselogimisel laetakse süsteemse salve ikoon automaatselt: selle korral näidatakse &kalarm;i ikooni süsteemses salves kohe sisselogimisel. &kalarm; töötab, kuni süsteemse salve ikoon suletakse.

- Ainult kuupäevaga määratud häirete alguskellaaeg:: määrab alguskellaaja ainult kuupäevaga määratud häiretele, &ie; häiretele, mille puhul on valitud võimalus Suvaline aeg. Määratud kuupäeval käivituvad sellised häired alates alguskellaajast 24 tunni jooksul esimesel võimalusel.

- Kui oled seadnud aastase kordumise 29. veebruarile, saab määrata, kuidas käsitletakse selliseid häireid juhul, kui tegemist ei ole liigaastaga:

  - 28. veebruaril: häire käivitatakse liigaastal 29. ning muudel aastatel 28. veebruaril.

  - 1. märtsil: häire käivitatakse liigaastal 29. veebruaril ning muudel aastatel 1. märtsil.

  - Ei korrata: häire käivitatakse liigaastal 29. veebruaril, muudel aastatel seda ei käivitatagi.

  Selle võimaluse muutmine ei põhjusta ühegi olemasoleva häire järgmise ajastatud kordumise ümberarvutamist. See mõjutab ainult uusi häireid või olemasolevaid häireid pärast nende järgmist käivitamist.

- Häire kustutamisel küsitakse kinnitust: määrab, kas iga kord, kui sulged häireteate, küsitakse sinu käest selle kinnitust.

- Sektsioon Aegunud häired: siinsed valikud puudutavad varasemate häirete salvestamist.

  - Häired jäetakse aegudes alles: selle valimisel aegunud häired salvestatakse, mittevalimisel häired pärast nende tähtaja läbisaamist kustutatakse.

  - Aegunud häired visatakse minema pärast: määrab päevade arvu, mille järel häired pärast nende viimast aktiveerimist kustutatakse.

  - Kustuta aegunud häired: see nupp kustutab kõik parajasti salvestatud aegunud häired. Sel ei ole mingit mõju häiretele, mis aeguvad alles hiljem: need salvestatakse vastavalt muudele valikutele.

### E-post

Sektsioonis E-post saab määrata kirja teel saadetavate häirete saatmise valikuid ja aadresside võimalusi:

- E-posti rakendus: määrab, millist e-posti klienti kasutada häire saatmiseks kirja teel:

  - KMail: kirja teel saadetava häire käivitamisel lisatakse kiri &kmail;i väljuvate kirjade (`outbox`) kausta, seda muidugi eeldusel, et &kmail; parajasti töötab. Kui see ei tööta, avatakse &kmail;i redaktori aken eelnevalt täidetud väljadega, et saaksid kirja käsitsi teele läkitada.

  - Sendmail: kirja teel saadetava häire käivitamisel läkitatakse kiri automaatselt teele rakenduse sendmail vahendusel. See võimalus toimib ainult siis, kui süsteem on seadistatud kasutama sendmaili või sendmailiga ühilduvat rakendust, näiteks postfix või qmail.

- E-posti aadress väljal Kellelt määrab aadressi, mida näidatakse kirja teel saadetava häire saatja aadressina. Võimalus Kasutatakse juhtimiskeskuses määratud aadressi lubab tarvitada siin aadressi, mis on määratud kindlaks &kde; juhtimiskeskuses.

- E-posti aadress väljal Bcc määrab aadressi, mida saab kasutada kirja teel saadetava häire pimekoopia saatmiseks iseendale juhul, kui sisse on lülitatud võimalus Kiri ka iseendale. Kui pimekoopia tuleb saata snu kontole arvutil, millel &kalarm; töötab, piisab siin lihtsalt kasutajanime andmisest. Võimalus Kasutatakse juhtimiskeskuses määratud aadressi lubab tarvitada siin aadressi, mis on määratud kindlaks &kde; juhtimiskeskuses.

- Märguanne meili järjekorda panekul: selle valimisel näidatakse märguannet, kui e-posti rakendus paneb kirja teel saadetava häire järjekorda, mitte ei saada seda kohe minema. See on kasulik näiteks juhul, kui kasutad sissehelistamist, millisel juhul võid ette võtta vajalikud sammud, et kirjad ka tegelikult teele läkitataks.

### Vaade

Sektsioonis Vaade saab määrata mõningaid &kalarm;i välimusse puutuvaid valikuid:

- Sektsioon Häirete nimekiri: need valikud määravad, millist infot näidatakse &kalarm;i käivitamisel häirete nimekirjas (kui &kalarm; on juba käivitatud, saab menüü Vaade abil seda muuta).

  - Häireaja näitamine: selle valimisel näidatakse kuupäeva ja aega, millal iga häire peab käivituma.

  - Häireni jäänud aja näitamine: selle valimisel näidatakse, kui palju aega on jäänud iga häire järgmise käivitamiseni. Aega näidatakse päevades, tundides ja minutites.

- Sektsioonis Süsteemse salve kohtspikker saab määrata, millist infot näidatakse kohtspikril, mis ilmub, kui hoida hiirekursorit mõne hetke &kalarm;i süsteemse salve ikooni kohal.

  - Järgmise 24 tunni häirete näitamine: selle valimisel näidatakse järgmise 24 tunni või vähemalt mõne esimese sellesse vahemikku jääva häire kokkuvõtet.

  - Maks. näidatavate häirete arv: selle valimata jätmisel näidatakse kõiki järgmise 24 tunni häireid, valimisel saab määrata, mitut häiret maksimaalselt näidatakse.

  - Häireaja näitamine: selle valimisel näidatakse aega, millal iga häire peab käivituma.

  - Häireni jäänud aja näitamine: selle valimisel näidatakse, kui palju aega on jäänud iga häire järgmise käivitamiseni. Aega näidatakse tundides ja minutites.

    - Prefiks: määrab sümboli või teksti, mida näidatakse häireni jäänud aja korral, et oleks võimalik seda eristada häire enda ajast.

- Modaalne teateaken: määrab, kas häireteadete aknad on modaalsed või mitte; &ie; kas nad haaravad ilmudes endale ka klaviatuuri fookuse. Täpsemalt vaata osa Häireteate aken

- Aegunud häirete näitamine: selle valimisel näidatakse &kalarm;i käivitamisel häirete nimekirjas ka aegunud häireid (kui &kalarm; on käivitatud, saab näidatava muutmiseks kasutada menüükäsku Vaade Näita aegunud häireid).

- Süsteemse salve ikooni värskendamise intervall: määrab &kalarm;i süsteemse salve ikooni uuendamise sageduse, et see näitaks, milliseid häireid parajasti jälgitakse. Sellega kaasneb kontroll, kas häiredeemon ikka töötab.

### Välimus

Sektsioonis Välimus saab määrata häireteadete vaikevälimuse:

- Valida häireteadete vaikimisi fondi ja taustavärvi.

- Muuta värvivaliku nimekirja, mida näidatakse klõpsuga taustavärvi liitkastile:

  - Uus värv: avab värvi valimise dialoogi, kus saab valida nimekirjale lisatava värvi.

  - Eemalda värv: eemaldab parajasti liitkastis Tausta värv näidatava värvi nimekirjast. Nimekirjast ei saa eemaldada kohandatud värvi ning selle näitamisel ei ole ka selle nupu kasutamine võimalik.

### Redigeerimine

Sektsioonis Redigeerimine saab määrata häire redigeerimise dialoogi vaikeväärtusi:

- Valida aegunud häirete värvi nende näitamisel häirete nimekirjas.

- Valida vaikeväärtused võimalustele Tähtaja möödumisel häire katkestatakse, Häire nägemise kinnituse küsimine ja Kiri ka iseendale.

- Valida piiks võimaluse Heli vaikeväärtuseks.

- Valida häirete kordumise vaiketüüp.

- Valida meeldetuletuste perioodi vaikeühik.

## &kalarm;ist arendajatele

&kalarm; pakub välja liidese, mis võimaldab muudel rakendustel esitada soov järgmiste funktsioonide kasutamiseks:

- uue häire ajastamine

- käivitada või katkestada juba ajastatud häire

- katkestada juba ajastatud häire

- käivitada juba ajastatud häire

Kõiki mainitud funktsioone saab teostada nii &DCOP; väljakutse kui käsurea vahendusel. &DCOP; väljakutsed on eelistatud, kui &kalarm; juba töötab.

### &DCOP; liides

cancelEvent

#### cancelEvent

katkestab juba ajastatud häire.

    void cancelEvent(const QString& calendarFile, const QString& eventID)

##### Parameetrid

`calendarFile`

  Määrab katkestatavat sündmust sisaldava kalendrifaili &URL;-i.

`eventID`

  Määrab katkestatava sündmuse unikaalse ID, nagu see on salvestatud calendarFile'is.

##### Kirjeldus

`cancelEvent()` on &DCOP; väljakutse määratud häire katkestamiseks. &kalarm; kustutab häire kalendrifailist ilma seda näitamata või käivitamata.

Parameetrit calendarFile kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

Sama funktsiooni endist nime `cancelMessage` säilitatakse ühilduvuse huvides, kuid kõik uued rakendused peaksid kasutama funktsiooni `cancelEvent`.

triggerEvent

#### triggerEvent

käivitab juba ajastatud häire.

    void triggerEvent(const QString& calendarFile, const QString& eventID)

##### Parameetrid

`calendarFile`

  Määrab käivitatavat sündmust sisaldava kalendrifaili &URL;-i.

`eventID`

  Määrab käivitatava sündmuse unikaalse ID, nagu see on salvestatud calendarFile'is.

##### Kirjeldus

`triggerEvent()` on &DCOP; väljakutse määratud häire koheseks näitamiseks või käivitamiseks (sõltumata ajast, mis selle käivitamiseks on määratud). &kalarm; hangib häire kalendrifailist ja seejärel näitab seda või käivitab selle.

Kui häire tähtaeg on nagunii kätte jõudnud, kustutab &kalarm; seejärel kõik häire senised kordused ja kui kordusi ei ole rohkem järele jäänud, siis ka häire kalendrifailist. Kui häire tähtaeg ei ole veel saabunud, jäävad kõik ajastatud korrad muutmata.

Parameetrit calendarFile kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

Funktsiooni vana nimi `displayMessage` on säilitatud ühilduvuse huvides, kuid kõik uued rakendused peaksid kasutama funktsiooni `triggerEvent`.

handleEvent

#### handleEvent

käivitab või katkestab juba ajastatud häire.

    void handleEvent(const QString& calendarFile, const QString& eventID)

##### Parameetrid

`calendarFile`

  Määrab näidatavat/käivitatavat või katkestatavat sündmust sisaldava kalendrifaili &URL;-i.

`eventID`

  Määrab näidatava/käivitatava või katkestatava sündmuse unikaalse ID, nagu see on salvestatud calendarFile'is.

##### Kirjeldus

`handleEvent()` on &DCOP; väljakutse määratud häire näitamiseks/käivitamiseks või katkestamiseks. &kalarm; hangib häire kalendrifailist ning määrab seejärel, mida ette võtta vastavalt sellele, millal on häire tähtaeg.

- Kui häire täheaeg ei ole veel käes, ei juhtu midagi.

- Kui häire tähtaeg on käes, tegutsetakse järgmiselt: kui on määratud viimase korduse lipp ja häire viimane kordus on möödas, &ie; kui ajastatud käivitusaeg oli enam kui minuti eest, ei näita ega käivita &kalarm; häiret. Vastasel juhul &kalarm; näitab või käivitab häire. Kui häirel on veel määratud kordusi, kustutab &kalarm; seejäre häire kalendrifailist.

Parameetrit calendarFile kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

scheduleMessage

#### scheduleMessage

uue häire ajastamine.

    bool scheduleMessage(const QString& message, const QDateTime& dateTime, const QColor& bg, const QColor& fg, int flags, const QString& audioURL, int reminder, const QString& recurrence)

    bool scheduleMessage(const QString& message, const QDateTime& dateTime, const QColor& bg, const QColor& fg, const QFont& font, int flags, const QString& audioURL, int reminder, const QString& recurrence)

    bool scheduleMessage(const QString& message, const QDateTime& dateTime, const QColor& bg, const QColor& fg, int flags, const QString& audioURL, int reminder, int simpleRepeatType, int interval, int repeatCount)

    bool scheduleMessage(const QString& message, const QDateTime& dateTime, const QColor& bg, const QColor& fg, int flags, const QString& audioURL, int reminder, int simpleRepeatType, int interval, const QDateTime& endTime)

##### Parameetrid

`message`

  Määrab ajastatava teate teksti.

`dateTime`

  Määrab kuupäeva ja aja, millal teadet tuleks näidata.

`bg`

  Määrab näidatava teate tausta värvi.

`fg`

  Määrab näidatava teate esiplaani värvi.

`font`

  Määrab näidatava teate fondi.

`flags`

  Määrab soovitud häireteate lippude loogilise funktsiooni OR. Lipubitid on määratud failis `alarmevent.h` klassiga KAlarmEvent

`audioURL`

  Määrab teate näitamisel mängitava helifaili nime või &URL;-i.

`reminder`

  Määrab minutites aja enne häire ja selle korduste (kui neid on) käivitamist, millal näidatakse meeldetuletust. Kui meeldetuletust vaja ei ole, määra 0.

`recurrence`

  Määrab häire regulaarse kordumise iCalendari süntaksis, nagu selle defineerib RFC 2445. Näiteks FREQ=MONTHLY;COUNT=4;INTERVAL=3;BYDAY=-1MO määrab 4 kordus 3-kuiste intervallidega kuu viimasel esmaspäeval. Mittekorduva häire korral määra tühi string.

`simpleRepeatType`

  Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `alarmevent.h` klassiga KAlarmEvent.

`interval`

  Määrab teate korduste vahelise perioodi (minutid/päevad/nädalad/kuud/aastad).

`repeatCount`

  Määrab, mitu korda tuleb häireteadet korrata. -1 tähendab lõputut kordamist.

##### Kirjeldus

`scheduleMessage()` on &DCOP; väljakutse määratud häireteate ajastamiseks määratud kuupäevale ja ajale. Sel on mitu vormi. Kaks üldisemat vormi lubavad määrata suvalise kordumise ning neid saab kasutada ka mittekorduvate häirete korral. Määrata võib fondi parameetri või selle määramata jätta, millisel juhul kasutatakse &kalarm;i vaikefonti. Teised vormid võimaldavad mugavalt määrata piiratuma häire kordumise tüübi, üks neist kindla korduste arvuga korduva häire ja teine lõppemisajaga korduva häire. Mõlemad kasutavad vaikefonti.

Kui määratud aeg (sealhulgas ka korduste aeg) on juba möödas, näitab &kalarm; teadet otsekohe või juhul, kui määratud on lipp LATE_CANCEL, ignoreerib soovi. Kui tähtaeg (või korduse tähtaeg) seisab veel ees, lisab &kalarm; häireteate kalendrifaili, et seda hiljem näidata.

Kasuta järgnevaga sarnanevat koodi parameetriandmete määramiseks funktsiooni `scheduleMessage` &DCOP; väljakutsele mittekorduva häire jaoks või regulaarselt korduva häire jaoks, mis kasutab kordumise määratlemiseks iCalendari süntaksit:

    QString message, audioFile, recurrence;
    QDateTime dateTime;
    QColor bgColor, fgColor;
    Q_UINT32 flags;
    Q_INT32 reminder;
    . . .
    QByteArray data;
    QDataStream arg(data, IO_WriteOnly);
    arg << message;
    arg.writeRawBytes((char*)&dateTime, sizeof(QDateTime));
    arg.writeRawBytes((char*)&bgColor, sizeof(QColor));
    arg.writeRawBytes((char*)&fgColor, sizeof(QColor));
    arg << flags << audioFile << reminder << recurrence;

Kasuta järgnevaga sarnanevat koodi parameetriandmete määramiseks funktsiooni `scheduleMessage` &DCOP; väljakutsele korduva häire jaoks, mis ei kasuta iCalendari süntaksit:

    QString message, audioFile;
    QDateTime dateTime;
    QColor bgColor, fgColor;
    Q_UINT32 flags;
    Q_INT32 reminder, repeatType, repeatCount, repeatInterval;
    . . .
    QByteArray data;
    QDataStream arg(data, IO_WriteOnly);
    arg << message;
    arg.writeRawBytes((char*)&dateTime, sizeof(QDateTime));
    arg.writeRawBytes((char*)&bgColor, sizeof(QColor));
    arg.writeRawBytes((char*)&fgColor, sizeof(QColor));
    arg << flags << audioFile << reminder << repeatType << repeatCount << repeatInterval;

scheduleFile

#### scheduleFile

uue häire ajastamine, mis näitab teksti- või pildifaili sisu.

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL, int reminder, const QString& recurrence)

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL, int reminder, int simpleRepeatType, int interval, int repeatCount)

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL, int reminder, int simpleRepeatType, int interval, const QDateTime& endTime)

##### Parameetrid

`URL`

  Määrab teksti- või pildifaili nime või &URL;-i, mille sisu näidatakse ajastatavas häireteates.

`dateTime`

  Määrab kuupäeva ja aja, millal faili näidata.

`bg`

  Määrab faili näitamise tausta värvi.

`flags`

  Määrab soovitud häirelippude loogilise funktsiooni OR. Lipubitid on määratud failis `alarmevent.h` klassiga KAlarmEvent

`audioURL`

  Määrab teate näitamisel mängitava helifaili nime või &URL;-i.

`reminder`

  Määrab minutites aja enne häire ja selle korduste (kui neid on) käivitamist, millal näidatakse meeldetuletust. Kui meeldetuletust vaja ei ole, määra 0.

`recurrence`

  Määrab häire regulaarse kordumise iCalendari süntaksis, nagu selle defineerib RFC 2445. Näiteks FREQ=MONTHLY;COUNT=4;INTERVAL=3;BYDAY=-1MO määrab 4 kordus 3-kuiste intervallidega kuu viimasel esmaspäeval. Mittekorduva häire korral määra tühi string.

`simpleRepeatType`

  Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `alarmevent.h` klassiga KAlarmEvent.

`interval`

  Määrab häire korduste vaheliste perioodide (minutid/päevad/nädalad/kuud/aastad) hulga.

`repeatCount`

  Määrab, mitu korda faili näidata. -1 määrab häire lõputult korduma.

##### Kirjeldus

`scheduleFile()` on &DCOP; väljakutse määratud teksti- või pildifaili näitamise ajastamiseks määratud kuupäevale ja ajale. Kui kõrvale jätta faili nime või &URL;-i määramine, on selle kasutamine samasugune funktsiooniga `scheduleMessage`, mille juurest tasubki otsida ka selle funktsiooni täpsemat kirjeldust.

scheduleCommand

#### scheduleCommand

uue häire ajastamine, mis käivitab shellikäsu.

    bool scheduleCommand(const QString& commandLine, const QDateTime& dateTime, int flags, const QString& recurrence)

    bool scheduleCommand(const QString& commandLine, const QDateTime& dateTime, int flags, int simpleRepeatType, int interval, int repeatCount)

    bool scheduleCommand(const QString& commandLine, const QDateTime& dateTime, int flags, int simpleRepeatType, int interval, const QDateTime& endTime)

##### Parameetrid

`commandLine`

  Määrab shellikäsu, mille käivitamine antud funktsiooniga ajastatakse.

`dateTime`

  Määrab kuupäeva ja aja, millal käsku käivitada.

`flags`

  Määrab soovitud häirelippude loogilise funktsiooni OR. Lipubitid on määratud failis `alarmevent.h` klassiga KAlarmEvent, ainult lipubitti BEEP ignoreeritakse.

`recurrence`

  Määrab häire regulaarse kordumise iCalendari süntaksis, nagu selle defineerib RFC 2445. Näiteks FREQ=MONTHLY;COUNT=4;INTERVAL=3;BYDAY=-1MO määrab 4 kordus 3-kuiste intervallidega kuu viimasel esmaspäeval. Mittekorduva häire korral määra tühi string.

`simpleRepeatType`

  Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `alarmevent.h` klassiga KAlarmEvent.

`interval`

  Määrab häire korduste vaheliste perioodide (minutid/päevad/nädalad/kuud/aastad) hulga.

`repeatCount`

  Määrab, mitu korda häiret korrata. -1 tähendab häire lõputut kordamist.

##### Kirjeldus

`scheduleCommand()` on &DCOP; väljakutse määratud shellikäsu käivitamise ajastamiseks määratud kuupäevale ja ajale. Kui kõrvale jätta ühelt poolt käsurea käsu määramine ning teiselt poolt teate värvi ja helifaili parameetrite määramine, on selle kasutamine samasugune funktsiooniga `scheduleMessage`, mille juurest tasuks vaadata ka selle funktsiooni täpsemat kirjeldust.

scheduleEmail

#### scheduleEmail

uue häire ajastamine, mis saadab häire e-postitsi.

    bool scheduleEmail(const QString& addresses, const QString& subject, const QString& message, const QString& attachments, const QDateTime& dateTime, int flags, const QString& recurrence)

    bool scheduleEmail(const QString& addresses, const QString& subject, const QString& message, const QString& attachments, const QDateTime& dateTime, int flags, int simpleRepeatType, int interval, int repeatCount)

    bool scheduleEmail(const QString& addresses, const QString& subject, const QString& message, const QString& attachments, const QDateTime& dateTime, int flags, int simpleRepeatType, int interval, const QDateTime& endTime)

##### Parameetrid

`addresses`

  Määrab saajate e-posti aadressid. Mitme aadressi määramisel eralda need komadega.

`subject`

  Määrab kirja subjektirea ehk teema.

`message`

  Määrab kirja sisu.

`attachments`

  Määrab kirjale lisatavate failide &URL;-id. Mitme &URL;-i määramisel eralda need komadega.

`dateTime`

  Määrab kuupäeva ja aja, millal kiri teele saata.

`flags`

  Määrab soovitud häirelippude loogilise funktsiooni OR. Lipubitid on määratud failis `alarmevent.h` klassiga KAlarmEvent

`recurrence`

  Määrab häire regulaarse kordumise iCalendari süntaksis, nagu selle defineerib RFC 2445. Näiteks FREQ=MONTHLY;COUNT=4;INTERVAL=3;BYDAY=-1MO määrab 4 kordus 3-kuiste intervallidega kuu viimasel esmaspäeval. Mittekorduva häire korral määra tühi string.

`simpleRepeatType`

  Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `alarmevent.h` klassiga KAlarmEvent.

`interval`

  Määrab häire korduste vaheliste perioodide (minutid/päevad/nädalad/kuud/aastad) hulga.

`repeatCount`

  Määrab, mitu korda kiri saata. -1 tähendab häire lõputut kordamist.

##### Kirjeldus

`scheduleEmail()` on &DCOP; väljakutse määratud e-kirja saatmise ajastamiseks määratud kuupäevale ja ajale. Kui kõrvale jätta ühelt poolt kirja päise ja sisu määramine ning teiselt poolt teate värvi ja helifaili parameetrite määramine, on selle kasutamine samasugune funktsiooniga `scheduleMessage`, mille juurest tasuks vaadata ka selle funktsiooni täpsemat kirjeldust.

### Käsurealiides

Käsurea võtmeid pakutakse võimaldavaks muudel rakendustel (näiteks häiredeemon) käivitada &kalarm;i, kui see juba ei tööta, ajastatud häirete käivitamiseks või katkestamiseks või uute häirete ajastamiseks. Põhjus, miks selleks kasutatakse käsurea võtmeid, peitub selles, et kui &kalarm; käivitada ilma käsurea parameetriteta ja seejärel esitada talle &DCOP; väljakutse, käivitub see vaikimisi graafilises režiimis, mis rakendustevaheliste väljakutsete puhul ei ole kindlasti soovitav.

Rakendused peaksid esmalt kontrollima, kas &kalarm; juba töötab. Kui jah, siis tuleks vastavate toimingute soovid esitada &DCOP; väljakutsetena.

Käsurea võtmeid uue häire ajastamiseks on kirjeldatud osas &kalarm;i kasutamine. Võtmed ajastatud häirete käivitamiseks ja peatamiseks on järgmised:

Ka tavalised kasutajad võivad soovi korral siintoodud käsurea võtmeid kasutada (eeldusel mõistagi, et nad määravad parameetrile vajaliku info).

Võti | Kirjeldus
--- | ---
`--calendarURL url` | Määratud &URL;-iga kalendrifaili kasutamine. See võti on kasutusel ainult ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoreeritakse.
`--cancelEvent eventID` | Katkestab määratud sündmuse ID-ga sündmuse.
`--triggerEvent eventID` | Käivitab määratud sündmuse ID-ga sündmuse. Sooritatav toiming on samasugune, nagu &DCOP; väljakutse triggerEvent().
`--handleEvent eventID` | Käivitab või katkestab määratud sündmuse ID-ga sündmuse. &kalarm; määrab vajaliku tegevuse samamoodi, nagu &DCOP; väljakutse handleEvent() korral.

`--cancelEvent`, `--triggerEvent` ja`--handleEvent` on vastastikku välistavad. `--calendarURL` ei ole kohustuslik, kuid seda saab kasutada vaid koos ühe eelnevalt mainituga.

Näited:

    % kalarm --triggerEvent &kalarm;-387486299.702 --calendarURL file:/home/zaphod/hydra.ics
    % kalarm --cancelEvent &kalarm;-388886299.793

## Küsimused ja vastused

&reporting.bugs; &updating.documentation;

Millist seadistustefaili kasutab &kalarm;?

&kalarm;i seadistused on failis `$KDEHOME/share/config/kalarmrc`.

Ajastatud häireid sisaldav kalendrifail on `$KDEHOME/share/apps/kalarm/calendar.ics`, kui seadistustefailis ei ole just määratud mõnda muud kalendrifaili (kirje `Calendar` sektsioonis `General`).

Kalendrifaili muutmisel seadistustefailis tuleks redigeerida ka häiredeemoni `clients` seadistustefaili ja eemaldada sealt vana kalendrifaili viide. Redigeerimise ajal ei tohiks häiredeemon töötada, muidu võib see muudatuse üle kirjutada.

Aegunud häireid sisaldav kalendrifail on `$KDEHOME/share/apps/kalarm/expired.ics`, kui seadistustefailis ei ole just määratud mõnda muud kalendrifaili.

Parajasti näidatavate häirete üksikasju sisaldab kalendrifail `$KDEHOME/share/apps/kalarm/displaying.ics`.

Millist seadistustefaili kasutab häiredeemon?

Häiredeemoni seadistused on failis `$KDEHOME/share/config/kalarmdrc`.

Failis `$KDEHOME/share/apps/kalarmd/clients` on andmed klientrakenduste kohta, mille häiredeemon on juba registreerinud, ning nende kalendrifailid.

Milline on &kalarm;i ja häiredeemoni rakenduse nimi?

&kalarm;i rakenduse nimi on kalarm ja häiredeemoni rakenduse nimi on kalarmd. Lisaks on &kde; varasemates versioonides (enne 3.1) väike rakendus kalarmautostart, mille funktsioon on käivitada &kalarm;i süsteemse salve ikoon sisselogimisel.

## Autorid ja litsents

&kalarm;

Rakenduse autoriõigus 2001, 2002, 2003: David Jarvie software@astrojar.org.uk

Häiredeemoni autorid:

- Preston Brown pbrown@kde.org

- David Jarvie software@astrojar.org.uk

- Cornelius Schumacher schumacher@kde.org

Dokumentatsiooni autoriõigus 2001, 2002, 2003: David Jarvie software@astrojar.org.uk

Tõlge eesti keelde: Marek Laane bald@online.ee

Tänusõnad kuuluvad ka &kde;1 rakenduse KAlarm autorile Stefan Nikolausele stefan.nikolaus@stuco.uni-oldenburg.de, kes lahkelt lubas nimetust &kalarm; kasutada ka käesoleva &kde;2/&kde;3 rakenduse puhul.

&underFDL; &underGPL;

## Paigaldamine

### &kalarm;i hankimine

&install.intro.documentation;

&kalarm; on saadaval &kde;2 jaoks ja autonoomse paketina &kde;3 jaoks veebiaadressil http://www.astrojar.org.uk/linux/kalarm.html

### Nõuded

&kalarm; nõuab &kde; standardsete teekide olemasolu (pakett `kdelibs`). Lähtekoodi kompileerimiseks on vajalikud ka &Qt; ja `kdelibs` arenduspaketid. Olemasolu korral saab X11 arenduspaketti kasutada &kalarm;i paremaks toimimiseks &kde;s süsteemse salve puudumisel.

&kalarm; kasutab töötamiseks umbes 12 Mb ja häiredeemon umbes 2,5 Mb mälu, kuid see võib erineda vastavalt platvormile ja seadistusele.

Muudatustega saab tutvuda failis `ChangeLog` või veebiaadressil http://www.astrojar.org.uk/linux/kalarm.html.

### Kompileerimine ja paigaldus

Kui sul ei õnnestu hankida sobivat eelkompileeritud binaarpaketti, tuleb &kalarm; käsitsi lähtekoodist kompileerida. Hangi selleks fail `kdepim-x.x.tar.bz2` või `kalarm-x.x.tar.bz2` (või midagi sarnast) vastavalt sellele, kas soovid paigaldada kogu &package; või ainult &kalarm;i. Paki see lahti uude kataloogi käsuga ``tar` `xvfj pakett.tar.bz2`` (või sarnasega) ning liigu kataloogi, kuhu paketi lahti pakkisid.

&install.compile.documentation;

Kui sul on paigaldatud enam kui üks &kde; versioon (nt. &kde;2 ja &kde;3), võib juhtuda, et paigaldad &kalarm;i valesse &kde; kataloogi. Vajaduse korral võid &kde; kataloogi määrata parameetrina käsule ``./configure``. Kui näiteks &kde; on paigaldatud kataloogi `/opt/kde2`, siis:

``./configure` --prefix=/opt/kde2`

### Seadistamine

&kalarm;i töötamiseks &kde; töölaual ei ole vaja midagi spetsiaalselt seadistada. Kui oled &kalarm;i esimest korda käivitanud, käivitub häiredeemon edaspidi igal sisselogimisel ja hakkab jälgima ajastatud häireid.

&kalarm;i kasutamiseks mõnel muul töölaual kui &kde; tuleb ennekõike tagada, et häiredeemon käivituks sisselogimisel automaatselt. Täpsemad juhised leiab failist `INSTALL`, mis on &kalarm;iga kaasa pandud.

&documentation.index;